Priekšlikums Eiropas Parlamenta un Padomes regula, ar ko attiecībā uz Komisijai piešķirtajām ieviešanas pilnvarām groza Padomes Regulu (EK) Nr. 2223/96 par Eiropas nacionālo un reģionālo kontu sistēmu Kopienā - Pielāgošana saskaņā ar regulatīvu kontroles procedūru /* COM/2007/0776 galīgā redakcija - COD 2007/0272 */





[pic] | EIROPAS KOPIENU KOMISIJA | Briselē, 6.12.2007 COM(2007) 776 galīgā redakcija 2007/0272 (COD) Pielāgošana saskaņā ar regulatīvu kontroles procedūru Priekšlikums EIROPAS PARLAMENTA UN PADOMES REGULA, ar ko attiecībā uz Komisijai piešķirtajām ieviešanas pilnvarām groza Padomes Regulu (EK) Nr. 2223/96 par Eiropas nacionālo un reģionālo kontu sistēmu Kopienā (iesniegusi Komisija) PASKAIDROJUMA RAKSTS 1. PRIEKšLIKUMA KONTEKSTS 1.1 Komitoloģijas procedūru reforma Ar Padomes 2006. gada 17. jūlija Lēmumu 2006/512/EK[1] ir grozīts Padomes 1999. gada 28. jūnija Lēmums 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[2]. Ar grozītā Lēmuma 1999/468/EK 5.a pantu ievieš jaunu regulatīvo kontroles procedūru vispārīgiem pasākumiem, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, tostarp svītrot dažus šādus elementus vai papildināt aktu, iekļaujot jaunus nebūtiskus elementus. 1.2. Prioritārā pielāgošana un vispārējā pielāgošana Kopīgajā deklarācijā[3] Parlaments, Padome un Komisija vienojās par to pamataktu sarakstu, kas ir steidzami jāpielāgo grozītajam lēmumam, lai tajos ieviestu jauno regulatīvo kontroles procedūru (prioritāri pielāgojamie akti). Lai regulatīvā kontroles procedūra būtu piemērojama citiem tiesību aktiem, kas pieņemti koplēmuma procedūrā un jau bija spēkā Lēmuma 2006/512/EK spēkā stāšanās laikā, kopīgajā deklarācijā norādīts, ka arī šie akti jāpielāgo saskaņā ar piemērojamām procedūrām (vispārēji pielāgojamie akti). Komisija ir apņēmusies pārbaudīt visus šos tiesību aktus, lai pirms 2007. gada beigām varētu iesniegt tiesību aktu priekšlikumus, ko vajadzības gadījumā varētu pieņemt saskaņā ar jauno regulatīvo kontroles procedūru[4]. 1.3. Izmantotā metode Saskaņā ar Komisijas (…) paziņojumu Eiropas Parlamentam un Padomei Komisija ir rūpīgi pārbaudījusi visus ar koplēmuma procedūru pieņemtos instrumentus nolūkā noskaidrot tos, kas Komisijai dod tiesības pieņemt vispārējus pasākumus, kuru mērķis ir grozīt nebūtiskus elementus attiecīgajā pamataktā. Tādējādi Komisija ir noteikusi 200 tiesību aktus, kuri ir jāpielāgo. Atsevišķi tiesību akti ir ietverti Komisijas kodifikācijas programmā. Piemēram, Padomes 1996. gada 25. jūnija Regula (EK) Nr. 2223/96 par Eiropas nacionālo un reģionālo kontu sistēmu Kopienā[5]. Šos tiesību aktus jaunajai procedūrai jāpielāgo, ņemot vērā to, cik tālu ir veikts kodifikācijas process, vai nu pārstrādājot kodificēto priekšlikumu vai, kā tas ir šajā gadījumā, izdarot grozījumus tiesību aktā. 2. PRIEKšLIKUMA JURIDISKIE ASPEKTI Pielāgošanas mērķis ir ieviest regulatīvo kontroles procedūru saskaņā ar grozītā Lēmuma 1999/468/EK 5.a pantu. Šajā gadījumā Regulā (EK) Nr. 2223/96 ir noteikts, ka Komisijai ir tiesības grozīt Eiropas kontu sistēmas 1995 metodoloģiju un pielāgot (jaunas tabulas, valstis un/vai attiecīgie reģioni) dalībvalstīm prasīto informāciju. Tā kā šie pasākumi ir vispārīgi un to mērķis ir grozīt nebūtiskus elementus minētajā regulā vai papildināt regulu, iekļaujot jaunus nebūtiskus elementus, pasākumi jāpieņem saskaņā ar regulatīvo kontroles procedūru, kura noteikta Lēmuma 1999/468/EK 5.a pantā. Tā kā pamatakts ir regula, pielāgošana jāveic ar regulas palīdzību. 2007/0272 (COD) Pielāgošana saskaņā ar regulatīvu kontroles procedūru Priekšlikums EIROPAS PARLAMENTA UN PADOMES REGULA, ar ko attiecībā uz Komisijai piešķirtajām ieviešanas pilnvarām groza Padomes Regulu (EK) Nr. 2223/96 par Eiropas nacionālo un reģionālo kontu sistēmu Kopienā EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 285. panta 1. punktu, ņemot vērā Komisijas priekšlikumu[6], saskaņā ar Līguma 251. pantā noteikto procedūru[7], tā kā: (1) Ar 1996. gada 25. jūnija Regulu (EK) Nr. 2223/96 par Eiropas nacionālo un reģionālo kontu sistēmu Kopienā[8] ir noteikts, ka atsevišķi pasākumi ir jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[9]. (2) Lēmumā 1999/468/EK ir izdarīti grozījumi ar Lēmumu 2006/512/EK, ar kuru ieviesa regulatīvo kontroles procedūru vispārīgiem pasākumiem, kas paredzēti tam, lai grozītu nebūtiskus elementus pamataktā, kas pieņemts saskaņā ar Līguma 251. pantā minēto procedūru, tostarp svītrotu dažus no minētajiem elementiem vai papildinātu tiesību aktu, pievienojot jaunus nebūtiskus elementus. (3) Saskaņā ar Eiropas Parlamenta, Padomes un Komisijas kopīgo deklarāciju[10] par Lēmumu 2006/512/EK, lai šo jauno procedūru varētu piemērot spēkā esošiem tiesību aktiem, kas pieņemti saskaņā ar Līguma 251. pantā noteikto procedūru, šie tiesību akti jāpielāgo saskaņā ar piemērojamām procedūrām. (4) Attiecībā uz Regulu (EK) Nr. 2223/96 Komisijai jo īpaši jāpiešķir tiesības pieņemt grozījumus Eiropas kontu sistēmas 1995 metodoloģijā un tiesības lemt par izmaiņām tajos datos, ko pieprasa dalībvalstīm. Tā kā šie pasākumi ir vispārīgi un to mērķis ir grozīt nebūtiskus elementus Regulā (EK) Nr. 2223/96, tie ir jāpieņem saskaņā ar regulatīvo kontroles procedūru, kura noteikta Lēmuma 1999/468/EK 5.a pantā. (5) Tāpēc attiecīgi ir jāgroza Regula (EK) Nr. 2223/96, IR PIEŅĒMUŠI ŠO REGULU. 1. pants Regulu (EK) Nr. 2223/96 groza šādi. (1) Regulas 2. panta 2. punktu aizstāj ar šādu punktu: „2. EKS '95 metodoloģijas grozījumus, ar ko paredzēts precizēt un pilnveidot sistēmas saturu, pieņem Komisija ar noteikumu, ka grozījumi nemaina sistēmas pamatjēdzienus, neprasa papildlīdzekļus to ieviešanai un nepalielina pašu resursus. Šos pasākumus, kas paredzēti, lai grozītu nebūtiskus elementus šajā regulā, inter alia , to papildinot, pieņem saskaņā ar regulatīvo kontroles procedūru, kas noteikta 4. panta 2. punktā.” (2) Regulas 3. panta 2. punkta otro daļu aizstāj ar šādu: „Ievērojot 2. panta 2. punktā noteiktos ierobežojumus, izmaiņas no dalībvalstīm prasītajos datos — jaunas tabulas, attiecīgas valstis un/vai reģioni —, nosaka Komisija. Šos pasākumus, kas paredzēti, lai grozītu nebūtiskus elementus šajā regulā, inter alia , to papildinot, pieņem saskaņā ar regulatīvo kontroles procedūru, kas noteikta 4. panta 2. punktā.” (3) Regulas 4. pantu aizstāj ar šādu: „4. pants 1. Komisijai palīdz Statistikas programmu komiteja (turpmāk tekstā „Komiteja”). 2. Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā minētā lēmuma 8. panta noteikumus.” 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, [..] Eiropas Parlamenta vārdā — Padomes vārdā — priekšsēdētājs priekšsēdētājs […] […] [1] OV L 200, 22.7.2006., 11. lpp. [2] OV L 184, 17.7.1999., 23. lpp. Lēmums grozīts ar Lēmumu 2006/512/EK (OV L 200,22.7.2006., 11. lpp.). [3] OV L 255, 21.10.2006., 1. lpp. [4] PE 376.314v01-00 – A6-0236/2006 (Komisijas deklarācija, kas pievienota Parlamenta ziņojumam) [5] OV L 310, 30.11.1996., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 1267/2003 (OV L 180, 18.7.2003., 1. lpp.). [6] OV C [..], [..], [..]. lpp. [7] OV C [..], [..], [..]. lpp. [8] OV L 310, 30.11.1996., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 1267/2003 (OV L 180, 18.7.2003., 1. lpp.). [9] OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.). [10] OV C 255, 21.10.2006., 1. lpp.